Marco Rossi

Marco Rossi (sündinud 9. septembril 1964 Druentos) on Itaalia jalgpallitreener ja endine jalgpallur.

Tema mängijakarjäär kestis aastatel 1983–2000. Mängijana oli tema positsioon kaitsja. Ta mängis peamiselt Itaalia klubides, sh Torinos, Brescias, Sampdorias ja Piacenzas, kuid ka Mehhiko klubis Club América ning Saksamaa klubis Eintracht Frankfurt. 1994. aastal võitis ta Sampdoriaga Itaalia karikavõistlused.

Treenerikarjääri alustas Rossi 2000. aastatel Itaalia väiksemate klubide peatreenerina. Aastatel 2012–2014 ja 2015–2017 oli ta Ungari klubi Budapest Honvédi ning 2017–2018 Slovakkia klubi Dunajská Streda DAC-i peatreener. Hooajal 2016–17 tuli ta Budapest Honvédiga Ungari meistriks.

2019. aasta juunis sai Rossi Ungari jalgpallikoondise peatreeneriks.

Itaalia jalgpallurid
Itaalia jalgpallitreenerid
Torino FC jalgpallurid
Brescia Calcio mängijad
UC Sampdoria mängijad
Club América mängijad
Frankfurdi Eintrachti jalgpallurid
Serie A mängijad
Sündinud 1964